એસઆઇટીના વડા જસ્ટિસ (નિવૃત્ત) એમ. બી. શાહે અમદાવાદમાં કહ્યું હતું કે એવી ભલામણ પણ કરાઇ છે કે જપ્તિ દરમિયાન સંબંધિત મર્યાદાથી વધુ મળેલી રકમને સરકારી તિજોરીમાં જમા કરાવવી જોઇએ. રોકડ રકમ તરીકે 15-20 લાખ રાખવાની મર્યાદા ઓછી જણાઇ ત્યારે આ ભલામણ કરાઇ છે. જસ્ટિસ શાહે કહ્યું કે ‘હાલમાં જપ્ત કરાયેલી રકમનો આંકડો જુઓ, 160 કરોડ, 177 કરોડ! આટલો મોટો આંકડો જોતા હવે અમારો મત એવો છે કે 20 લાખ રોકડની મર્યાદા કામ નહી કરે’. સરકારે સુપ્રીમકોર્ટના આદેશને પગલે 2014માં એસઆઇટીની રચના કરી હતી.